Sari Siikander

Sari Maarit Siikander (s. 26. kesäkuuta 1964 Valkeakoski) on suomalainen näyttelijä ja teatteriohjaaja.

Ura

Siikanderin lapsuudenkodissa ei luettu kirjallisuutta, vaan kirjahyllyn ainoat teokset olivat tietosanakirjoja. Perheen ainoa kulttuuriharrastus oli satunnaiset vierailut Valkeakosken kaupunginteatteriin. Sen esitykset tekivät lapseen voimakkaan vaikutuksen, ja kun Siikander näki musikaalin Viulunsoittaja katolla, hän päätti, että hänestä tulee aikuisena näyttelijä. Se oli hänen ainoa urahaaveensa.

Ylioppilaaksi Siikander kirjoitti 1984. Näyttelijänuransa hän aloitti harrastajana Valkeakoskella, josta hän siirtyi iltanäyttelijäksi Hämeenlinnan kaupunginteatteriin ja sieltä näyttelijäharjoittelijaksi Jyväskylän kaupunginteatteriin. Kiinnitys Jyväskylässä kesti kolme vuotta 1987–1990 ja se päättyi, kun Siikander viidennellä yrityksellä 1990 pääsi 26-vuotiaana Teatterikorkeakouluun, josta hän valmistui teatteritaiteen maisteriksi 1994.

Suomen 1990-luvun alun laman aikana työelämään siirtynyt Siikander joutui aloittamaan freelancerina, eikä ole sen jälkeen joutunut haikailemaan vakituista kiinnitystä teatteriin, sillä töitä on muutenkin riittänyt. Kotiteatterinaan hän pitää improvisaatioteatteri Stella Polarista, jossa on näytellyt vuodesta 1995, ja toisena kotiteatterinaan Uutta Iloista Teatteria, jossa hän on työskennellyt vuodesta 2008 lähtien. Siikander on näytellyt usein myös Tampereen Työväen Teatterissa ja Helsingin kaupunginteatterissa. Runsaasti kehuja hän on saanut muun muassa Tampereen Marilyn-musikaalin nimiroolista 2005 ja Helsingin Viivi ja Wagner - ja Pienet ketut -esityksistä.

Omasta mielestään Siikander on saanut toisen ammatin ohjaamisesta. Hänen ensimmäinen ohjaustyönsä oli Uuden Iloisen Teatterin kesällä 2018 esitetty musiikkinäytelmä Kaunis Veera. Kesällä 2024 Heinolan kesäteatterissa esitetty komedia Vielä ehtii oli Siikanderin kahdeksas ohjaustyö. 

Siikander on esiintynyt muun muassa elokuvissa Klassikko (2001), Kukkia ja sidontaa (2004) ja Rock’n Roll Never Dies (2006) sekä televisiosarjoissa Sydän toivoa täynnä (1997–1999), Vapaa pudotus (2002) ja Suojelijat (2008). 

Vuonna 2007 Siikander oli mukana Tanssii tähtien kanssa -ohjelman 2. tuotantokaudella, jossa hän ylsi toiselle sijalle tanssiparinsa Mikko Ahdin kanssa.Mariko tanssi voittoon!

Yksityiselämä

Siikander oli naimisissa Pirkka-Pekka Peteliuksen kanssa vuodesta 1998 vuoteen 2003 saakka, ja heillä on vuonna 2002 syntynyt tytär.Pirkka-Pekka Petelius ja Sari Siikander eroavat

Filmografia
Elokuvat
 Vuosi Elokuva / TV-elokuva / Lyhytelokuva Rooli 1993  Paatti  1997  Juhannustarinoita  sairaalan vastaanottoapulainen 2000  Hurmaava joukkoitsemurha  Helena Puusaari 2001  Klassikko  Hotakaisen ex-tyttöystävä 2004  Kukkia ja sidontaa  Gitta Koski 2006  Rock’n Roll Never Dies  kiinteistönvälittäjä 2014  Hyväntekijä  Alma 2018  Ilosia aikoja, Mielensäpahoittaja  hoitokodin johtaja 2022  Kulkuset kulkuset 

Televisiosarjat
 Vuosi Televisiosarja Rooli 1994–1995  Puhtaat valkeat lakanat  Sinikka Kiljunen 1995  Suloinen myrkynkeittäjä  1996  Nortia  Saila Nortia Akkaa päälle  Sirkka 1997–1999  Sydän toivoa täynnä  Inkku Lahtinen-Numminen 1998–1999  Team Ahma  Laa-neiti (keskusneiti) 1999  Angela ja ajan tuulet  Raili 2000  Hyvät neuvot kalliit  Taina Ikonen Kultajukka & kumppanit  Tarja Halonen 2002  Kylmäverisesti sinun  Anita Vapaa pudotus  monia rooleja, mm. Anneli Kuusi Tummien vesien tulkit  Kaarina Lehtovaara 2003  Sänky  Arja Kuumia aaltoja  Hanna Ylitalo 2004  Rikas mies  Anneli 2008  Suojelijat  Raili 2009  Presidentin kanslia  Kairamo-Kairamo 2010  Alamaailma-trilogia: Vanki  Anita Levola2018  Donna  Marianne Onnela  Pirkko 2021  Sisäilmaa  Kaija2022  Helsinki-syndrooma  Inkeri Puronen Kaverikirja  Lulu2023  Kummeli esittää: Kontio & Parmas  Mirjami Pohjoisen tähti  Kristiina Juntunen, poliisipäällikkö

Dubbaukset

Lähteet

Aiheesta muualla



Luokka:Suomalaiset näyttelijät
Luokka:Vuonna 1964 syntyneet
Luokka:Elävät henkilöt